**panaudos sutartis inžinerinės infrastruktūros statybai IR SERVITUTO ĮREGISTRAVIMUI ŽEMĖS SKLYPE ADRESU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NR. \_\_\_\_\_\_\_\_\_\_\_\_\_\_\_\_\_\_\_**

[data]

Klaipėda

|  |  |  |
| --- | --- | --- |
| **Rekvizitas** | **Panaudos gavėjas** | **Panaudos davėjas** |
| Pavadinimas / vardas, pavardė | AB „Klaipėdos vanduo" |  |
| Kodas | 140089260 |  |
| Buveinės / gyvenamosios vietos adresas | Ryšininkų g. 11, LT-91116, Klaipėda |  |
| Atstovas | Generalinis direktorius Benitas Jonikas |  |
| Atstovavimo pagrindas | Bendrovės įstatai |  |

toliau kartu šioje panaudos sutartyje dėl inžinerinės infrastruktūros statybos ir servituto įregistravimo žemės sklype vadinami „Šalimis“, o kiekvienas atskirai – „Šalimi“, sudarė šią panaudos sutartį dėl inžinerinės infrastruktūros statybos ir servituto įregistravimo žemės sklype, toliau vadinamą „Sutartimi“ ir susitarė dėl toliau išvardintų sąlygų:

1. **SUTARTIES DALYKAS**
   1. Šia Sutartimi Panaudos davėjas suteikia teisę Panaudos gavėjui valdyti žemės sklypo dalį, kurios reikia šioje Sutartyje numatytiems Darbams atlikti ir vėliau tiesti, aptarnauti ir naudoti jau įrengtus geriamojo vandens tiekimo ir / arba buitinių nuotekų tvarkymo ir / arba paviršinių nuotekų tinklus pagal Priedą Nr. 2 prie šios Sutarties,

adresu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kadastrinis Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

unikalus Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(toliau – Žemės sklypas), tiek, kiek yra būtina, kad Panaudos gavėjas savo lėšomis, prisiimant riziką bei atsakomybę šioje Sutartyje nustatyta tvarka ir laikantis Lietuvos Respublikos teisės aktuose nustatytų reikalavimų atliktų inžinerinės infrastruktūros statybos darbus (toliau – Darbai), o šių Darbų rezultatą (pastatytą inžinerinę infrastruktūrą) įregistruotų VĮ Registrų centras savo (Panaudos gavėjo) vardu.

* 1. Panaudos gavėjas turi teisę valdyti Žemės sklypo dalį tik pagal šioje Sutartyje numatytas sąlygas ir jokių kitų teisių į Žemės sklypą (jo dalį) neįgyja.
  2. Panaudos davėjas, pasirašydamas šią Sutartį, patvirtina, kad Panaudos gavėjui užbaigus Darbus ir Darbų rezultatą įregistravus VĮ Registrų centre, jis pasirašys neatlygintino servituto sutartį pas notarą. Servituto sutarties pasirašymo išlaidas įsipareigoja apmokėti Panaudos gavėjas. Servituto ribos bus nustatomos vadovaujantis pastatytos inžinerinės infrastruktūros apsaugos zonų ribomis.
  3. Panaudos davėjui perleidus Žemės sklypą tretiesiems asmenims ar kitu būdu pasikeitus Žemės sklypo savininkui, visos teisės ir pareigos, kylančios iš šios Sutarties, pereina naujajam Žemės sklypo savininkui.

1. **LEIDIMŲ GAVIMAS**
   1. Panaudos gavėjas gali naudotis Žemės sklypo dalimi tik tiek, kiek reikia šioje Sutartyje numatytiems Darbams atlikti. Bet kokius kitus darbus, neaptartus šioje Sutartyje, Panaudos gavėjas gali pradėti ir atlikti tik raštu iš anksto suderinęs juos su Panaudos davėju bei turėdamas Panaudos davėjo raštu išduotą sutikimą, kuris bus laikomas priedu prie šios Sutarties.
   2. Panaudos gavėjas, Lietuvos Respublikos teisės aktų nustatyta tvarka, privalo savo lėšomis parengti ir suderinti su visomis atsakingomis institucijomis techninį / techninį darbo / supaprastintą statybos projektą Darbams vykdyti (jeigu toks projektas yra privalomas teisės aktų nustatyta tvarka) ir gauti visus privalomus leidimus iš kompetentingų institucijų.
   3. Panaudos gavėjas informacinėmis ryšio priemonėmis (telefonu, elektroniniu paštu ar kt.) privalo nurodyti Darbų pradžios ir pabaigos terminus Panaudos davėjui. Jeigu nustatytu terminu Darbai nėra užbaigiami, apie šią aplinkybę ir planuojamą Darbų pabaigos terminą Panaudos gavėjas privalo informuoti Panaudos davėją.
   4. Panaudos gavėjas bet kokius Darbus Žemės sklypo dalyje gali pradėti tik turėdamas visus Lietuvos Respublikos teisės aktuose bei šioje Sutartyje numatytus dokumentus ir leidimus, suteikiančius teisę atlikti Darbus Žemės sklypo dalyje.
   5. Panaudos gavėjas, vykdydamas Darbus turi visas statytojo teises, kaip tai nurodyta Lietuvos Respublikos statybos įstatymo 3 straipsnio 2 dalyje, kurias įgyja valdydamas Žemės sklypo dalį šios Sutarties pagrindu.
2. **PANAUDOS GAVĖJO** **TEISĖS IR PAREIGOS**
   1. Panaudos gavėjas turi teisę vykdyti Darbus Žemės sklypo dalyje ir Darbų vykdymo metu, vadovaujantis šios Sutarties nuostatomis, yra laikomas teisėtu Žemės sklypo dalies valdytoju tokia apimtimi, kokia yra apibrėžta šios Sutarties 1 dalyje.
   2. Panaudos gavėjas įgyja nuosavybės teisę į Darbų rezultatą – t. y. savo vardu įregistruoja pastatytą inžinerinę infrastruktūrą.
   3. Panaudos gavėjas privalo užtikrinti, kad jo sudaromos sutartys su trečiaisiais asmenimis dėl Darbų atlikimo Žemės sklypo dalyje būtų sudarytos atsižvelgiant į šią Sutartį. Panaudos gavėjas visais atvejais atsako už trečiųjų asmenų veiksmus (neveikimą) atliekant Darbus Žemės sklypo dalyje.
   4. Panaudos gavėjas, užbaigęs Darbus, savo lėšomis ir prisiimdamas atsakomybę privalo atlikti visus Žemės sklypo dalies pradinės būklės atstatymo darbus, visiškai ir tinkamai sutvarkyti Darbų atlikimo vietą ir aplinkines teritorijas, kurios buvo naudojamos Panaudos gavėjo reikmėms, įskaitant likusio statybinio laužo, užteršto grunto, šiukšlių ir pan. išgabenimą. Žemės sklypo dalies pradinės būklės atstatymo darbai priėmimo - perdavimo aktu perduodami Panaudos davėjui pasirašytinai.
   5. Panaudos gavėjas neturi teisės atlikti jokių šioje Sutartyje nenumatytų darbų Žemės sklypo dalyje be atskiro Panaudos davėjo sutikimo, išreikšto raštu.
   6. Atlikus Darbus, Panaudos gavėjas įsipareigoja Darbų rezultatą įregistruoti savo vardu VĮ Registru centras ir ne vėliau kaip per 1 (vienerius) kalendorinius metus po Darbų rezultato įregistravimo VĮ Registrų centras, inicijuoti neatlygintino servituto pastatytai inžinerinei infrastruktūrai sutarties pasirašymą pas notarą, bei apmokėti su neatlygintino servituto įregistravimu susijusias išlaidas (kadastro bylos parengimas (kai būtina), notaro paslaugos, VĮ Registrų centras mokesčiai).
3. **PANAUDOS DAVĖJO TEISĖS IR PAREIGOS**
   1. Panaudos davėjas turi teisę nedelsiant nutraukti šią Sutartį, jei yra pažeidžiamos esminės Sutarties nuostatos ir / arba Panaudos gavėjas Darbus vykdo neturėdamas Darbams vykdyti reikiamų leidimų.
   2. Panaudos davėjas, perleisdamas nuosavybės teisę į Žemės sklypą, turi informuoti naują Žemės sklypo savininką apie šią Sutartį ir šia Sutartimi sulygtus įsipareigojimus. Apie nuosavybės teisės pasikeitimą Panaudos davėjas ne vėliau kaip per 15 (penkiolika) darbo dienų po nuosavybės teisės į Žemės sklypą pasikeitimo privalo informuoti ir Panaudos gavėją. Panaudos gavėjas, gavęs informaciją iš Panaudos davėjo apie pasikeitusį Žemės sklypo savininką, turi ne vėliau kaip per 15 (penkiolika) darbo dienų po tokios informacijos gavimo, pasirašyti naują panaudos sutartį inžinerinės infrastruktūros statybai ir neatlygintino servituto įteisinimui Žemės sklypo dalyje arba pasirašyti neatlygintino servituto sutartį dėl statomos Inžinerinės infrastruktūros pas notarą.
   3. Panaudos davėjas privalo netrukdyti Panaudos gavėjui vykdyti šioje Sutartyje numatytus Darbus.
   4. Panaudos davėjas patvirtina, kad Darbų rezultatas, t. y. pastatyta inžinerinė infrastruktūra nuosavybės teise priklausys Panaudos gavėjui. Panaudos davėjas, pasirašydamas šią Sutartį aiškiai ir nedviprasmiškai sutinka, kad jam priklausančiame Žemės sklype pastatyta inžinerinė infrastruktūra būtų registruota Panaudos gavėjo vardu.
   5. Po to, kai Panaudos gavėjas įregistruos savo nuosavybę į Darbų rezultatą VĮ Registrų centras, Panaudos davėjas įsipareigoja pasirašyti neatlygintino servituto sutartį pas notarą.
4. **ŠALIŲ ATSAKOMYBĖ**
   1. Už Sutarties įsipareigojimų nevykdymą arba netinkamą vykdymą Šalys atsako pagal šios Sutarties sąlygas ir galiojančius Lietuvos Respublikos įstatymus.
   2. Panaudos gavėjas atsako už tai, kad jo bei Darbams atlikti pasitelktų trečiųjų asmenų darbuotojai laikytųsi Lietuvos Respublikoje galiojančių darbų saugos taisyklių reikalavimų. Panaudos gavėjas taip pat atsako už saugumą Žemės sklypo dalyje, kurioje vyksta Darbai.
   3. Šalis atleidžiama nuo atsakomybės už Sutarties sąlygų nevykdymą ar netinkamą vykdymą, jeigu Sutartis buvo neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir negalėjo užkirsti kelio šioms aplinkybėms ar jų pasekmėms atsirasti. Nenugalimos jėgos aplinkybės nustatomos vadovaujantis Lietuvos Respublikos civiliniu kodeksu.
   4. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.
   5. Sutarties neįvykdžiusi Šalis privalo nedelsdama pranešti kitai Šaliai apie nenugalimos jėgos aplinkybių atsiradimą bei jos įtaką Sutarties įvykdymui.
5. **SUTARTIES GALIOJIMO BEI NUTRAUKIMO SĄLYGOS**
   1. Ši Sutartis įsigalioja nuo jos pasirašymo dienos ir galioja iki visiško Šalių įsipareigojimų įvykdymo, t. y. iki tol, kol bus pasirašyta neatlygintino servituto sutartis ir servitutas įregistruotas VĮ Registrų centras.
   2. Ši Sutartis gali būti nutraukta rašytiniu abiejų Šalių susitarimu, jei Panaudos gavėjas nusprendžia nebevykdyti Darbų Žemės sklype.
   3. Jei viena Šalis pažeidžia šią Sutartį, tai nukentėjusioji Šalis įsipareigoja pareikšti kitai Šaliai pretenziją raštu, nurodydama protingą terminą, per kurį toji Šalis turi imtis priemonių pašalinti Sutarties pažeidimą.
6. **BAIGIAMOSIOS NUOSTATOS**
   1. Visi ginčai, kylantys dėl šios Sutarties, turi būti sprendžiami derybų būdu, vadovaujantis gera Šalių valia. Nepavykus pasiekti susitarimo per 30 kalendorinių dienų, ginčai sprendžiami Lietuvos Respublikos teismuose, pagal Panaudos gavėjo registruotos buveinės vietą.
   2. Šalys įsipareigoja per 10 kalendorinių dienų pranešti viena kitai apie savo rekvizitų pasikeitimus.
   3. Ši Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

PRIEDAI:

1. Žemės sklypo VĮ Registrų centras nekilnojamojo turto kadastro ir registro išrašas;
2. Ištrauka iš projekto su pažymėtomis sklypo ribomis bei projektuojamais tinklais ir jų apsaugos zonomis.

**ŠALIŲ REKVIZITAI IR PARAŠAI**

|  |  |  |
| --- | --- | --- |
| **Rekvizitas** | **Bendrovė** | **Statytojas** |
| Pavadinimas / vardas, pavardė | AB „Klaipėdos vanduo“ |  |
| Kodas | 140089260 |  |
| Buveinės / gyvenamosios vietos adresas | Ryšininkų g. 11, LT-91116, Klaipėda |  |
| Banko duomenys | A. s. Nr. LT307044060000765179AB SEB bankasBanko kodas 70440 |  |
| Kontaktiniai duomenys | Tel. +370 46 46 61 71  El. p. info@vanduo.lt |  |
| PVM mokėtojo kodas | LT400892610 |  |
|  |  |  |
|  |  |  |
|  | Įgaliotas atstovas | Įgaliotas atstovas |

2\_\_\_ m. \_\_\_\_\_\_\_\_\_\_\_\_\_\_ \_\_\_ d.

Panaudos sutarties inžinerinės infrastruktūros statybai ir servituto įregistravimui žemės sklype

Nr. \_\_\_\_\_

priedas Nr. 1

**Žemės sklypo VĮ Registrų centras nekilnojamojo turto kadastro ir registro išrašas**